Walter Runeberg

**Walter Magnus Runeberg** (29. joulukuuta 1838 Porvoo – 23. joulukuuta 1920 Helsinki) oli suomalainen kuvanveistäjä, Fredrika ja J.&nbsp;L.&nbsp;Runebergin poika. Hänen työnsä olivat aluksi ihanteellis-klassisia, liittyen lähinnä Bertel Thorvaldseniin, mutta myöhemmin hänen töihinsä tuli myös realismin piirteitä.

## Elämänvaiheita
Walter pääsi ylioppilaaksi yksityistodistuksella vuonna 1858. Hän opiskeli Kööpenhaminassa, Roomassa ja vuodesta 1876 Pariisissa. Kööpenhaminan nelivuotinen kausi sisälsi työskentelyä Bertel Thorvaldsenin opissa olleen H. V. Bissenin ohjauksessa. Tällöin hän omaksui uusklassismin ihanteita, joiden mukaan taiteen tulee vaikuttaa ihmisiin ylevöittävästi ajatuksen ja tunteen puhtauden ja muodon kauneuden avulla. Ranskan-kausi toi mukanaan realismin näkemyksiä, mutta pääosin Runeberg pysyi uusklassismin kannalla. Hänen teoksiaan on muun muassa *[[Apollon ja Marsyas]]* (1874), Suomen ensimmäinen suuri marmoriveistos, joka toteutettiin arpajaisista saaduilla varoilla. Walter Runeberg sai filosofian kunniatohtorin arvon vuonna 1907.

Walter Runeberg oli naimisissa 1867–1916 Lina Elfvingin (k. 1916) kanssa.

## Tuotanto
Runebergin tuotannon valtajuonteena ovat muotokuvat, joita hän teki aikansa pohjoismaisista merkkihenkilöistä ja suomalaisista suurmiehistä. Hänen töitään ovat muiden muassa Johan Ludvig Runebergin muistomerkki Helsingin Esplanadin puistossa ja Aleksanteri II:n muistomerkki Senaatintorilla sekä Pietari Brahen patsas Raahessa ja Turun Brahenpuistossa (molemmat 1888). Aleksanteri II:n patsaalla on monivaiheinen syntyhistoria. Patsaskilpailun voittanut Johannes Takanen kuoli, ja Runebergin oli toteutettava teos Takasen suunnitelman mukaisesti.

## Walter Runebergin veistoskokoelma
Porvoossa olevassa Runebergin koti -museossa on Walter Runebergin veistoskokoelma. Yli 100 teoksen kokoelmassa on muun muassa muotokuvia, monumenttiteosten luonnoksia ja kipsiveistoksia. 

### Teoksia

Tiedosto:Kilian Stobaeus byst.jpg|*Kilian Stolbaeus*, Lund, Ruotsi.
Tiedosto:Otto Donner by Walter Runeberg.jpg|Otto Donner. Walter Runebergin veistoskokoelma, Porvoo.
Tiedosto:Sofia Kovalevskaya by W Runeberg.jpg|*[[Sofia Kovalevskaja]]*, Walter Runebergin veistoskokoelma, Porvoo.
Tiedosto:Erik Julin bust 3.jpg|*Erik Julin*, 1873, Turku.
Tiedosto:Johan Ludvig Runeberg statue.jpg|*[[Johan Ludvig Runeberg|J. L. Runeberg]]*, 1885, Helsinki.
Tiedosto:Porvoo - Porvoo Cathedral - 20180819135559.jpg|Aleksanteri I, Porvoon valtiopäivien muistomerkki Porvoon tuomiokirkko.
Tiedosto:VartLandStatue.JPG|Suomi-neito, 1885, *J.&nbsp;L.&nbsp;Runebergin* muistomerkin jalusta, Helsinki.
Tiedosto:Walter Runeberg A. W. Wahren.jpg|alt=Axel Wilhem Wahrenin muistomerkki Forssan vanhalla kehräämöalueeella.|*Axel Wilhelm Wahrenin muistomerkki*, 1887, Forssan vanhalla kehräämöalueeella.
Tiedosto:Henrik Borgströmin rintakuva.jpg|*Henrik C. Borgströmin rintakuva*, 1888, Kaupunginpuutarha, Helsinki.
Tiedosto:Per Brahes statue, white background.jpg|*[[Pietari Brahen patsaat|Pietari Brahe]]*, 1888, Turku.
Tiedosto:Per Brahe Raahe 1888.jpg|*[[Pietari Brahen patsaat|Pietari Brahe]]*, 1888, Raahe.
Tiedosto:Walter Runeberg Danaidit.JPG|*Danaidit*, 1893, Lastensairaalan piha-alue, Helsinki.
Tiedosto:Pax (Runeberg 1893).jpg|*[[Pax (patsas)|Pax]]*, 1893, Turun pääkirjaston aula, Turku.
Tiedosto:Walter Runeberg August Borgströmin reliefi.jpg|*August Borgströmin reliefi*, 1902, Forssa.
File:Anders Chydenius statue.jpg|*Anders Chydeniuksen patsas*, 1903, Kokkola.
Tiedosto:Anders Jahan Retzius-1.jpg|*Anders Jahan Retzius*, 1906, Lund.
Tiedosto:Fredric von Rettig Åbo stadsbibliotek 2010.jpg|*Fredrik von Rettig*, 1915, Turun pääkirjaston aula, Turku.
Tiedosto:Runeberg genius of art hietaniemi.jpg|*Taiteen haltija*, 1887, Hietaniemen hautausmaa, Helsinki.
Tiedosto:Runeberg family grave hietaniemi 1.jpg|Walter Runebergin hauta, Hietaniemen hautausmaa, Helsinki.
Tiedosto:Runeberg genius porvoo museum model.jpg|*Taiteen haltija* kipsi malli, 1887, Walter Runebergin veistoskokoelma, Porvoo.
Tiedosto:Runeberg ateneum apollon ja marsyas.jpg|*[[Apollon ja Marsyas]]*, 1874, Ateneum, Helsinki.
Tiedosto:Runeberg rintakuva.jpg|*J. L. Runebergin rintakuva*, 1904, Pietarsaari.
Tiedosto:Julius af Lindfors bust by Walter Runeberg close up.JPG|*Julius af Lindforsin rintakuva*, 1909, Kaupunginpuutarha, Helsinki.
Tiedosto:OssianSchaumanRintakuva.jpg|*Ossian Schaumanin rintakuva, Pietarsaari. *
Tiedosto:Runebergin muistokivi ja reliefi.JPG|*Runebergin muistokivi ja reliefi*, 1939/2017, Savonlinna.
Tiedosto:Leomechelinvaltiomiessäätytalo.JPG|*Leo Mechelinin rintakuva*, 1943 (1909), Säätytalo, Helsinki.
Tiedosto:Runebergin muistokiven reliefi.JPG|Lähikuva Runebergin muistomerkin laatasta ja reliefistä, Savonlinna.


## Lähteet
* Otavan Iso Fokus, Kertovasti kuvitettu 8-osainen tietosanakirja, Osa 6, s. 3579, Otava 1974 
* Walter Runeberg, Ateneumin taidemuseo 
* Helsingin kaupunginmuseo – Julkiset veistokset 

### Viitteet

## Aiheesta muualla

* Walter Runeberg Valtion taidemuseon kokoelmissa
* Walter Runeberg 
* Walter Runeberg 1838-1938, Helsingin Sanomat, 30.10.1938, nro 293, s. 12, Kansalliskirjaston digitaaliset aineistot